# nann
## Brezhoneg
### Etimologiezh

    → Etimologiezh da glokaat (Ouzhpennañ)

### Adverb

nann /ˈnãnː/
* Ger implijet evit respont a-du gant ur goulenn er stumm-nac'h.
** - ... n'eo ket graet c'hoazh an euredoù? -Nann, n'int ket graet c'hoazh ... — (Fañch an Uhel, Kontadennoù ar Bobl/1, Al Liamm, 1984, p. 26.)
** -Demat deoc’h, Priñsezed, a laras Teodor, ne anavezet ket ac'hanon? -Nann avat, a larjont o-zeir. — (Fañch an Uhel, Kontadennoù ar Bobl/1, Al Liamm, 1984, p. 132.)
** - Ha n'o deus graet droug ebet dit? — Nann avat, mamm, n'o deus graet droug ebet din. — (Fañch an Uhel, Kontadennoù ar Bobl/1, Al Liamm, 1984, p. 294.)
** - N'eo ket deuet ma levr ganit? — Nann 'zo 'walc'h;... — (Fañch an Uhel, Kontadennoù ar Bobl/1, Al Liamm, 1984, p. 294.)
** - N'hoc'h eus ket gwelet ur briñsez kaer dre amañ? a lar dezhi. — Nann, sur, Aotrou. — (Fañch an Uhel, Kontadennoù ar Bobl/3, Al Liamm, 1988, p. 28.)
** N'hoc'h eus ket gwelet ivez ma mab? — Nann, sur, Itron. — (Fañch an Uhel, Kontadennoù ar Bobl/3, Al Liamm, 1988, p. 29.)
** N'em gavet ket gwelloc'h, gwreg paour? a lar dezhi.— Nann, sur, allas! — (Fañch an Uhel, Kontadennoù ar Bobl/3, Al Liamm, 1988, p. 30.)
** -N'hoc'h eus ket gwelet an tort ivez, paotred, un tu bennak? — Nann avat, emeze; ... — (Fañch an Uhel, Kontadennoù ar Bobl/3, Al Liamm, 1988, p. 94.)
** -Petra, Sir, n'hoc'h eus ket tri mab? — Nann avat, n'am eus nemet daou vab. — (Fañch an Uhel, Kontadennoù ar Bobl/3, Al Liamm, 1988, p. 95.)
** « N' eus ket ezhomm a c'hlaou ? » emezañ. « Nann, » eme ar Bihan. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 230.)
** — C'hwi n’oc’h ket bet betek feunteun Sant-Haran, Jarlig kozh ?… N’oc’h ket bet o c’hervel an Dukez ? — Nann, va faotr, nann ! Ne oan ket moarvat kreñv a-walc’h. — (Fañch al Lae, Bilzig, Kemper, 1925, p. 46.)
** N’ho po ket ken ? –Nann, leun eo ma c'hof. — (Jules Gros, Le trésor du breton parlé Deuxième Partie, 1970, p. 275.)
** N’ho po ket ken ? –Nann met ar paotr a zo aet davit. — (Jules Gros, Le trésor du breton parlé Deuxième Partie, 1970, p. 364.)
* Ger implijet evit mont a-du gant ur stumm-nac'h ha n'eo ket ur goulenn :
** - ... kement-se ne c'hall ket bezañ graet ... . -Nann da avat ! — (Fañch an Uhel, Kontadennoù ar Bobl/1, Al Liamm, 1984, p. 26.)
** -Hola! a laras neuze ar priñs, c'hwi na bokfet ket din-me, na d'am mamm ivez ! — Nann ! nann, eme an tad ; ... — (Fañch an Uhel, Kontadennoù ar Bobl/3, Al Liamm, 1988, p. 103.)
** — N’heller ket barn an dud dioc’h ar guel, mez evit an digemer o deuz great d’eomp n’eo ket euz ar re gaerra. — Nann, guir a leverez. — (EK, p. 000.)}
* lavarout nann, respont nann
** [...], ne din ket da lavarout nann, [...]. — (Jarl Priel, Va Zammig Buhez, Al Liamm, 1954, p. 104.)
* implijet goude n'eus forzh peseurt goulenn
** ... goût a rez pelec'h emañ kastell ar c'horf-hep-ene? ... — Nann, ne ouzon ket ... — (Fañch an Uhel, Kontadennoù ar Bobl/1, Al Liamm, 1984, p. 31.)
** Ha pell emañ c'hoazh Pariz ? ... — Nann avat, ... — (Fañch an Uhel, Kontadennoù ar Bobl/1, Al Liamm, 1984, p. 44.)
** - Dont a raio Godig ganin ivez? ... — Nann, nann, hoc'h-unan ec'h efet; ... — (Fañch an Uhel, Kontadennoù ar Bobl/1, Al Liamm, 1984, p. 294.)
** ... ; er gambr e vo aozet ur gwele deoc'h mar karet? — Nann, nann, amañ eo e fell din bezañ. — (Fañch an Uhel, Kontadennoù ar Bobl/3, Al Liamm, 1988, p. 29.)
** Sur hoc'h eus ur c'homper? — 'Nann, avat. — (Fañch an Uhel, Kontadennoù ar Bobl/3, Al Liamm, 1988, p. 165.)
** — Paotred, hor breudeur a zo e krok ouc'h ar republikaned ; ha chom a raimp-ni aman ? — Nann, nann, eme ni a-unan, d'eomp araok ! — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 15.)
* Da eilgeriañ kontrol d'ar pezh zo bet laret (urzh roet, aotre goulennet ), hep na vefe bet goulenn ebet:
** — Goulenn diganen un dra bennak all, arc'hant, aour, kement ha ma kari. — Nann, an teir friñsez eo ret din da gaout. — (Fañch an Uhel, Kontadennoù ar Bobl/1, Al Liamm, 1984, p. 21.)
** ... debr an nebeud a chom eus ma c'horf... — Nann, ne rin ket se ... — (Fañch an Uhel, Kontadennoù ar Bobl/1, Al Liamm, 1984, p. 24.)
** ... ; met goulennet kement ha ma karfet a aour hag a arc'hant hag ho po. — Nann, nann! Se pe netra. — (Fañch an Uhel, Kontadennoù ar Bobl/3, Al Liamm, 1988, p. 29.)
** An amiegez ... a c'houlenn mont er-maez. — Nann, n'aio den er-maez c'hoazh, eme ar roue .... — (Fañch an Uhel, Kontadennoù ar Bobl/3, Al Liamm, 1988, p. 133.)
* Ha n'eo ket. Merkañ a ra ezvezañs ar perzh talvezet gant an anv-gwan a zo war e lerc'h.
** Eo, dimezet on, met nann euredet c'hoazh. — (Fañch an Uhel, Kontadennoù ar Bobl/1, Al Liamm, 1984, p. 151.)
** Lavarit dezhañ kenavo, gant ho kalon, ha nann gant fae, diwar beg ho teod. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 73.)
** O zud-kaer o dileze, pa ne deuent ket da gerc'hat, war-lerc'h ar marv, an arrebeuri hag an traoù all o doa, emezo, nann roet, met prestet. — (Mab an Dig, Rondel Goz Sandrione, Bleun-Brug, niv. 96, Genver-C'hwevrer 1957, p. 7.)
** ... ar gristenien a gave d'eze gwelet, nan o c'hoar, mes Jezuz-Krist ... — (BUAS, p. 412.)
** Gant furnez, da lavaret eo o c'hemer [ar plijadurioù] pa ve ar mare d'henn ober, ha nann pa vez ar mare da labourat... — (BUAS, p. 844.)
** Bezañ int servijerien, nann da Zoue, mes d'an droukspered. — (SAAQ, p. 175.)
* pe nann
** ... ne ouie pe vont d'ar foar pe nann. — (Fañch an Uhel, Kontadennoù ar Bobl/5, Al Liamm, 1994, p. 172.)

#### Troioù-lavar

* nann avat
* nann da
* nann sur
* perak nann
* ya pe nann

#### Troidigezhioù

* galleg : non

### Gwelet ivez

* ya
* eo

### Gwelet ivez

* Ar pennad « nann » e-barzh Wikipedia